केमिकल रंगों के उपयोग से बचें-एसपी
भास्कर संवाददाता | बुरहानपुर
रविवार काे लालबाग थाना क्षेत्र की एकता पंचायत और नगर सुरक्षा समिति सदस्यों की बैठक लालबाग रोड स्थित बारी समाज के मंगल भवन में आयोजित की गई।
एसपी आरआरएस परिहार ने एकता पंचायत सदस्यों से कहा त्योहार के दौरान सतर्क रहना है। हर गतिविधि पर नजर रखना है। हर बार पुलिस को एकता पंचायत व नगर सुरक्षा समिति सदस्यों की मदद मिल रही है। इस बार भी पुलिस का सहयोग करें। केमिकल वाले रंगों का उपयोग धुलेंडी खेलने के लिए नहीं करें। लोगों को जागरूक करें। सिटी मजिस्ट्रेट सोहन कनास ने कहा- फोन पर अफसरों से संपर्क में रहें। पुलिस जवानों के साथ ड्यूटी करें। आपकी सूचना पर पुलिस मौके पर पहुंचेगी। टीआई शिवकांत दुबे ने कहा- हुड़दंगियों पर कार्रवाई करेंगे। बाइक पर तीन सीट पाए जाने पर चालानी कार्रवाई होगी। बैठक में एएसपी मनकामना प्रसाद, सीएसपी बीपीएस परिहार, पार्षद अमर यादव, रेहान खान सहित अन्य मौजूद थे।
mag_Deva bho_Deva hin_Deva hin_Deva